પંજાબી સાહિત્યસભાની બહાર આવેલી ફૂટપાથ પર ઓટલા પર બેસીને જૂના-પુરાણા સ્ટવ પર તપેલી મૂકીને ચા-ખાંડ નાખતા લક્ષ્મણ રાવ ગઈ બાવીસમી જુલાઈ, 2007 ના રોજ ત્રેપન વર્ષનાં થયા. આ ચાની કીટલીની બાજુમાં જ પુસ્તકોનો ઢગલો પડ્યો હોય છે. એમાં ‘રેણુ’ , ‘નઈ દુનિયા કી નઈ કહાનિયાં’, ‘રામદાસ’, ‘નર્મદા’ અને ‘પરંપરા સે જુડી ભારતીય રાજનીતિ’ જેવાં પુસ્તકો પડ્યા હોય છે. લક્ષ્મણ રાવ આ ચાની કીટલી ચલાવીને મહિને પાંચ હજાર રૂપિયા રળે છે તો આટલી જ રકમ એને એની બાજુમાં પડેલા પુસ્તકોના વેચાણમાંથી મળી રહે છે. આ પુસ્તકોનો લેખક કોણ છે ? એ છે ખુદ લક્ષ્મણ રાવ !